Kosovë: PDK dërgon në Kushtetuese vendimin për kufizimin e lëvizjeve
Të mërkurën në Kosovë hynë në fuqi masat e ministrisë së Shëndetësisë për kufizim të ashpër të lëvizjeve, duke nxitur reagime të partive politike.
Partia Demokratike e Kosovës i është drejtuar Gjykatës Kushtetuese me kërkesën për interpretimin e përputhshmërisë së vendimit të ministrisë së Shëndetësisë për kufizimin e lëvizjeve si masë për të penguar zgjerimin e koronavirusit. Në fillim të javës, ministria e Shëndetësisë shpalosi masa të shtrënguara që kanë filluar të zbatohen nga e mërkura me 15 prill dhe do të jenë në fuqi deri më 4 maj. Me këto masa lejohen qytetarët e moshës mbi 16 vjeçare dhe nën 65 vjeç, të dalin nga shtëpitë një herë në ditë për një orë e gjysmë për t’u furnizuar me mallra të domosdoshme. Deputetja e Partisë Demokratike të Kosovës, Besa Ismaili, pas dorëzimit të lëndës në Gjykatën Kushtetuese shpjegoi arsyet përse kjo parti i cilëson si shkelje të Kushtetutës masat e ministrisë së Shëndetësisë. tha ajo. Zonja Ismaili tha se është me rëndësi që përveç luftës kundër pandemisë, të ruhen edhe parimet e demokracisë në vend. tha ajo. Kjo është hera e dytë brenda një muaji që vendimet e qeverisë së Kosovës për parandalimin e përhapjes së koronavirusit dërgohen në gjykatën Kushtetuese. Më 24 mars presidenti i Kosovës, Hashim Thaçi, i ishte drejtuar Gjykatës Kushtetuese për interpretimin e përputhshmërisë së vendimit të qeverisë së Kosovës të datës 23 mars që të “ndalohet qarkullimi i qytetarëve dhe automjeteve private nga 24 mars 2020 gjatë orës 10:00 – 16:00 dhe prej orës 20:00 – 06:00, përveç për nevoja mjekësore, prodhim, furnizim dhe shitje të mallrave esenciale (ushqim dhe barna për njerëz dhe kafshë/shpezë), dhe për shërbime dhe aktivitete që ndërlidhen me menaxhim të pandemisë”. Gjykata Kushtetuese e Kosovës vendosi më 31 mars të shfuqizojë vendimin e qeverisë së Kosovës dhe vendim i saj hyri në fuqi më 13 prill. Po atë ditë ministria e Shëndetësisë shpalli masat e reja mes reagimesh të partive politike që i cilësuan si veprime kundër kushtetuese.